Sens unic nou în Focșani pe Strada Leon Kalustian

✅Începând de vineri, 16 mai 2025, a fost semnalizat prin indicatoare rutiere aferente sensul unic instituit pe Strada Leon Kalustian, cu intrare din Strada Constantin Dobrogeanu Gherea și ieșire în Strada Nicolae Titulescu. Măsura a fost aplicată ca urmare a unei decizii, care a fost luată în cadrul Comisiei pentru siguranța circulației.

✅Primăria Municipiului Focşani, prin Direcţia de Dezvoltare Servicii Publice, a montat deja indicatoarele rutiere care vor reglementa de acum înainte circulaţia în zonă.

✅Primăria Municipiului Focşani roagă participanţii la trafic să respecte regulile de circulaţie şi semnificaţia mijloacelor de semnalizare rutieră.